22/02/2022 | Administración LocalMunicipal
Ordes
Bases reguladoras para a convocatoria de axudas a prol da natalidade no Concello de Ordes

O obxecto destas bases consiste no establecemento de medidas complementarias de apoio ás unidades familiares do Concello de Ordes mediante o deseño de mecanismos que axuden a fixar a poboación evitando deste xeito o despoboamento. Serán beneficiarios/as destas axudas os/as pais/nais que estean empadroados/as en Ordes que tivesen ou adoptasen un/unha fillo/a no período comprendido entre o 1 de xaneiro de 2021 e o 31 de decembro de 2021 e cumpran os seguintes requisitos:  Os pais, ou polo menos, un deles, deberán estar empadroados no Concello de Ordes cunha antelación mínima á data do parto ou adopción de 6 meses.  Os/as nenos/as nados/as, ou adoptados/as, deberán inscribirse no padrón de habitantes do Concello de Ordes.  O/a solicitante da axuda deberá comprometerse a seguir empadroado/a no Concello, tanto el/a como os/as nenos/as, por un período de tres anos dende o nacemento ou adopción.  O empadroamento suporá a residencia efectiva, polo que tanto o/a beneficiario/a como os seus fillos/as, deberán vivir habitualmente en calquera das parroquias do Concello de Ordes. Esta circunstancia poderá ser comprobada en calquera momento polo Concello solicitando os informes que procedan. As axudas serán como máximo de 200,00 € por cada fillo/a nado/a ou adoptado/a entre o 1 de xaneiro de 2021 e o 31 de decembro de 2021. No caso de discapacidade a axuda será de 300,00 € por cada fillo/a. As solicitudes das axudas reguladas na presente convocatoria, cubertas no modelo normalizado habilitado para tal fin (anexo I) e debidamente asinadas presentaranse no Rexistro Xeral do Concello de Ordes, ou por calquera dos outros medios aos cales refírese o artigo 16 da Lei 39/2015, do 1 de outubro, do Procedemento Administrativo Común das Administracións Públicas, e irán dirixidas ao Alcalde-presidente do Concello de Ordes. As solicitudes deberán ir acompañadas, inescusablemente da seguinte documentación (orixinal ou copia debidamente compulsada):  Certificado de convivencia da unidade familiar, expedido polo Concello, onde figure a data de alta no padrón de habitantes.  Fotocopia compulsada do libro de familia ou documento equivalente.  Fotocopia compulsada dos DNI´s dos proxenitores.  Copia do auto xudicial de adopción, de ser o caso.  Declaración xurada das axudas solicitadas ou recibidas pola mesma finalidade.  Compromiso de seguir empadroado/a no Concello de Ordes por un período mínimo de tres anos.  Compromiso de proceder á devolución da axuda no caso de deixar de cumplir algún dos requisitos necesarios para ser beneficiario/a da mesma, ou ben cando sexa probado por parte do Concello que non se cumpre algún dos mencionados requisitos.  Certificación dos datos bancarios onde se pretenda recibir o importe da axuda.  Certificado de estar ao corrente coas obrigas tributarias coa Administración Tributaria Estatal.  Certificado de estar ao corrente coas obrigas tributarias coa Administración Tributaria da Comunidade Autónoma de Galicia.  Certificado de estar ao corrente coas obrigas tributarias coa Seguridade Social. O Concello de Ordes comprobará de oficio que o solicitante se atopa ao corrente coa facenda local, emitíndose a tales efectos o correspondente informe por parte da tesourería municipal. O prazo de presentación de solicitudes no Rexistro do Concello de Ordes será dende o día seguinte á publicación das presentes bases na Base de Datos Nacional de Subvencións e finalizará o 31 de marzo de 2022. A presente convocatoria de axudas publicarase no Boletín Oficial da Provincia, no taboleiro de anuncios así como na páxina web do Concello de Ordes para xeral coñecemento. De conformidade co previsto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (http://www.pap. minhap. gob. es/bdnstrans/es/index). O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a proposta de resolución, será a Concelleira delegada de política social, igualdade, educación e traballo así como as traballadoras sociais do Concello de Ordes. O órgano instrutor, á vista do expediente e do informe da Comisión Avaliadora formulará a proposta de resolución provisional, na que expresará o cumprimento dos requisitos e a relación nominal dos/as solicitantes para a concesión das axudas. Se na instrución fosen tidos en conta outros feitos ou datos distintos dos achegados polos/as interesados/as ou se non se achega toda a documentación requirida para solicitar estas axudas, notificaráselle a estes a proposta de resolución, concedéndolles un prazo de dez días para que presenten as alegacións que estimen pertinentes e/ou a documentación requirida. Á vista das alegacións e/ou documentación presentadas, o órgano instructor formulará a proposta de resolución definitiva. De non presentarse alegacións, ou no caso de que este trámite non fose necesario con arranxo ao parágrafo anterior, a proposta de resolución provisional terá automáticamente o carácter de proposta de resolución definitiva. A Comisión Avaliadora estará composta polo alcalde do Concello de Ordes, a Concelleira delegada de política social, igualdade, educación e traballo, así como unha traballadora social do Concello de Ordes. A Comisión Avaliadora elevará a proposta de concesión ao Alcalde-Presidente a través do órgano instrutor na que se concretará individualmente para cada beneficiario/a o resultado da avaliación realizada. O órgano competente para a concesión das axudas será a Xunta de Goberno Local, previo informe da Intervención municipal. O prazo para resolver as solicitudes rematará o 30 de xuño de 2022. Transcorrido o devandito prazo sen que se ditase resolución expresa, poderá entenderse desestimada a concesión da axuda ou subvención. O acordo de concesión ou denegación será motivado, quedando constancia no expediente dos fundamentos da resolución que se adopte. A modificación de calquera das circunstancias que se tiveran en conta para a concesión das mesmas, que deberá ser posta en coñecemento do Concello, poderá dar lugar á modificación da resolución. A axuda contemplada nas presentes bases será compatible con calquera outra axuda coa mesma finalidade que poidan obterse doutros organismos públicos. As accións incluídas nesta convocatoria financiaranse con cargo á aplicación orzamentaria 231/480.00 do orzamento municipal para o 2022, ata un total de 24.000 € para o dito exercicio, sendo a cantidade individual das ditas axudas de 200 € (300,00 € no caso de acreditar a discapacidade do/a menor), sempre que a cantidade total das axudas non supere os 24.000€. Se das solicitudes que cumpren cos requisitos sinalados nesta convocatoria se deriva un gasto que supera a dita contía de 24.000 €, esta será repartida de xeito igualitario entre todas elas, tendo en conta neste suposto que se establecen os límites máximos individuais sinalados no parágrafo anterior. En todo o non previsto nestas bases, aplicarase o disposto nas Bases de execución do orzamento xeral do Concello de Ordes para exercicio 2022 (prorrogado 2021), e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006, do 21 de xullo, polo que se aproba o regulamento da lei xeral de subvencións e demais normativa de réxime local aplicable. Ordes, 10 de febreiro de 2022. O Alcalde-Presidente José Luis Martínez Sanjurjo E, NA SÚA REPRESENTACIÓN (deberá acreditarse a representación fidedigna por calquera medio válido en dereito): Declaro, baixo a miña responsabilidade, que son certos os datos consignados relativos á conta bancaria indicada: Solicita notificación por medios electrónicos a través do Sistema de notificación electrónica de Galicia-Notifica. gal, https://notifica.xunta. gal, ao que se poderá acceder co certificado electrónico asociado ao NIF da persoa:  Solicitante  Representante Enviaranse avisos da posta a disposición da notificación no correo electrónico facilitado a seguir: SR. ALCALDE PRESIDENTE DO CONCELLO DE ORDES Don/a __________________________________________________________________ con DNI Nº ____________________ e domicilio en __________________________________________________________________________________________ - A seguir empadroado/a e con residencia efectiva, tanto eu como o/a meu/miña fillo/a, no Concello de Ordes por un período mínimo de tres anos. - Á devolución desta axuda no caso de incumprir algún dos requisitos esixidos para a súa concesión. Ordes, a ______ de _____________________ de 2022. Asdo.: _______________________________________ Don/a __________________________________________________________________ con DNI Nº ____________________ e domicilio en __________________________________________________________________________________________  Que non teño solicitada, nin recibida, nin pendente de resolución, ningunha outra axuda pola mesma finalidade en ningunha administración pública ou organismo competente.  Que teño solicitada, e/ou recibida, ou pendente de resolución axuda pola mesma finalidade coa seguinte identificación: _______________________________________________________________________________________________________ Así o fago constar onde conveña. Ordes, a ______ de _____________________ de 2022. Asdo.: ________________________________________